Balé kulkul

Balé kulkul inggih punika balé sané ketah ring Bali, sakadi wastannyané, inggih punika balé utawi wangunan genah ngenahang kulkul. Kulkul inggih pinaka sarana komunikasi anggén ngicénin sinyal ring para kramané. Wirama kulkul punika madué artinnyané soang-soang ring wawidangan manut parikramané sareng sami. Balé kulkul prasida madué kawigunan sosial, minakadi kaanggén ring désa-désa pinaka sarana mababaosan; utawi anggén fungsi keagamaan, tur pinaka pahan sané mabuat ring arsitektur pura wiadin puri ring Bali.

Balé kulkul madué kawigunayan kadi ring sor puniki, makadi:

 Komunikasi: Balé kulkul kawigunayang anggén nyobiahang sakancan informasi kapining kramané, sakadi upacara, baya, wiadin piuning lianan sané mabuat sané nganggén wirama soang-soang.
 Upacara: Kulkul kasuarayang ring sakancan upacara adat miwah agama ring Bali, sakadi odalan, pujawali, tur sané lianan.
 Simbol budaya: Balé kulkul pinaka pahan saking arsitektur Bali sané pinaka simbol paiketan tur idéntitas budaya krama Baliné.

 Pustaka